ایلی چایی دؤیوشو

ایلی چایی دؤیوشو — تیلیش خاقان زامانیندا غرب گؤی‌تۆرک خاقانلیغینی تشکیل ائدن بوْیلارین آراسیندا باش وئرن آغیر بیر دؤیوش.
 سبب 

تیلیش خاقان اؤلکه ایچینده چوْخ سئویلمه‌ییردی. اؤز بوْیوندان بیر خانا هۆجۇم ائدیب قازانسا دا قارداشی ایله بیرلیکده قاراچارا قاچدیغیندان سوْنرا٬ اؤلکه باش بیلنلری٬ ایستمی خانین نسلیندن اوْلان اۇکونو خاقان اوْلاراق تانیتدیلار. آنجاق تیلیش خاقان بۇ حرکت و عۆصیانچیلاری مغلوب ائده‌رک یئنی‌دن خاقانلیغی گئری آلدی.«ایسلامیتدن اؤنجه تۆرکلرین تاریخی»٬ یازان: گورون کامران٬ مۆترجیملر: جعفرزاده اسماعیل٬ حسینعلی‌زاده سیامک٬ سومر نشر٬ تبریز ۱۳۹۰، ص ۲۲۰
 دؤیوشون باش وئرمه‌سی 
بۇ ساکین دۇروم چوْخ سۆرمه‌دی. تۇلو بوْیلاری تیلیش خاقانا قارشی عۆصیان ائده‌رک اۇکونو «تۇلو خاقان» آدییلا باشلارینا گئچیردیلر. بئله‌جه تیلیش خاقانین آرخاسیندا دۇران نۇشئپی بوْیلاری ایله تۇلو بوْیلاری آراسیندا آغیر بیر ساواش اوْلدو؛ بۇ ساواشدا ایکی طرف آغیر ایتکینلر وئردی. باش وئرن قانلی دؤیوشون سوْنوندا ایلی ایرماغی ایکی طرفی آییران سرحد اوْلاراق قبول ائدیل‌دی. چایین شرقی تۇلو خاقانا٬ غربی ایسه تیلیش خاقانا عایید ساییلاراق غرب گؤی‌تۆرک خاقانلیغی دا ایکی‌یه بؤلوندو.

 قایناقلار 

بؤلمه:تورک تاریخی
بؤلمه:گؤی‌تورکلر